הכלבנות הטיפולית נותנת מענה למגוון קשיים:
קשיים בוויסות רגשי – מתבטא בקשת רחבה מאוד של מצבים – ניהול כעסים, התמודדות עם כישלון או הפסד, דחיית סיפוקים ועוד
הגברת הביטחון העצמי ותחושת המסוגלות - דרך יצירת הקשר עם הכלב, פעילויות משותפות שכוללות משחקים ותרגילי אילוף, הילד חווה חוויות של הצלחה. במקביל הילד נדרש להחצין מידה של אסרטיביות ושפת גוף מתאימה כדי שהכלב אכן יציית וישתף פעולה.
שיפור מיומנויות חברתיות - בעידן המסכים, הילדים מתקשים לפעמים במיומנויות החברתיות הישירות, לא דרך הרשתות החברתיות. בעבודה עם הכלבים הילדים מתרגלים מיומנויות שונות כגון, אמפתיה – ראיית האחר, הבעת יוזמה, סבלנות וסובלנות, יכולת לקבל ולחלוק.
טיפול בחרדות – על ידי התבוננות ועבודה עם הכלב ניתן ללמוד כיצד ניתן להתמודד עם החרדות והפחדים שלנו, וללמוד מה עוזר לנו להירגע.
התמודדות עם בעיות קשב וריכוז- הטיפול שכולל עבודה עם הכלב מעודד מוטיבציה לריכוז ולהתמדה במשימה לאורך זמן, מתחילים עם משימות פשוטות ובהדרגה מעבר למשימות מורכבות יותר שדורשות זמן תכנון וביצוע מתמשך.
התהליך שנעשה תוך אווירה של משחק והנאה מביא עמו שיפור ניכר ביכולות הריכוז, הארכת טווח הקשב ופתוח יכולת הזיכרון .
טיפול בפוסט טראומה – ילד שעבר טראומה מכל סוג זקוק למקום בטוח בו יקבל אהבה תמיכה וחום. יצירת מערכת יחסים גומלת עם הכלב והעמקת הקשר בינהם יהוו חוויה מתקנת ומשקמת. הטיפול יעצים את תחושת הביטחון, כך יוכל הילד לבנות בהדרגה תחושת אמון בו עצמו ובסובבים אותו במהלך הטיפול הילד חווה את עצמו כמטפל, הוא מכתיב את הקצב ואת מידת הקרבה בו הוא מעוניין ומקבל תחושה של שליטה בסיטואציה.
המפגש עם הכלב, הטיפול בו, המגע בין הילד לכלב בהנחיית הכלבן הטיפולי מסייע ליצר קרקוע והתייחסות ל'כאן ועכשיו' ולשנות דפוסי ניתוק והימנעות שנובעים מחוויות שליליות בעבר.
כל האמור לעיל אינו מחליף טיפול פסיכולוגי במידה ונדרש.